Pravilnik 



2012.
o uslovima sticanja svojstva kandidata za prijem u redovno članstvo UPIDIV-a Udruženja likovnih umetnika primenjenih umetnosti i dizajnera Vojvodine za 2012. godinu.

ČLAN 1

Ovim Pravilnikom regulišu se uslovi pod kojima likovni umetnici primenjenih umetnosti i dizajneri mogu steći svojstvo člana UPIDIV-a na osnovu člana 5, 6, 7,8 Statuta Udruženja 
od 21.12.2010.godine.

ČLAN 2

Član UPIDIV-a može postati punoletni gradjanin koji živi na teritoriji Republike Srbije ili strani državljanin koji ima prijavljeno mesto boravka na teritoriji Republike Srbije i profesionalno se bavi jednom od oblasti primenjenih umetnosti ili dizajna, a pod uslovima navedenim u ovom Pravilniku

Prijem u članstvo se obavlja jednom godišnje.

ČLAN 3

Zahteve za prijem razmatra Umetnički savet koji daje svoj predlog Upravnom odboru. Upravni odbor usvaja predlog u celosti ili sa izmenama i predlaže Skupštini kandidate za prijem. Skupština UPIDIV-a prostom većinom prisutnih usvaja konačno rešenje o prijemu kandidata u nove članove.

Kandidati imaju pravo žalbe na rešenje Umetničkog saveta i Upravnog odbora u roku od sedam dana od slanja informacije o rezultatima prijema. Neblagovremeno podnete žalbe se ne razmatraju.

ČLAN 4

Upravni odbor u dogovoru sa Umetničkim savetom određuje način raspisivanja i rok trajanja javnog konkursa za prijem novih članova u UPIDIV.

ČLAN 5

Konkurs za sticanje svojstva kandidata za prijem u redovno članstvo UPIDIV-a – Udruženja likovnih umetnika primenjenih umetnosti i dizajnera Vojvodine raspisuje Upravni odbor UPIDIV-a.
Prijave i radovi koji ne stignu na vreme neće biti razmatrani (izuzev kada je u pitanju viša sila, o čemu se kandidat obraća Upravnom odboru UPIDIV-a sa pismenim obrazloženjem, na osnovu koga će U.O. doneti konačnu odluku na koju dalje nema prava žalbe.

OPŠTI USLOVI

ČLAN 6

Kandidati su dužni da za prijem u članstvo UPIDIV-a pored umetničkih radova podnesu i sledeće:

· Prijava za sekciju za koju se konkuriše sa dve fotografije malog formata.

· Overenu fotokopiju dokumenta o završenoj stručnoj spremi i iscrpnu radnu biografiju iz koje se može sagledati rad na savladavanju problematike primenjenih umetnosti i dizajna.

· Svojeručno potpisanu izjavu da su radovi podneti na konkurs za prijem u članstvo, njegovi autorski radovi, pod moralnom i materijalnom odgovornošću.

· Potvrdu o bespovratnoj uplati na ime konkursnih i administrativnih troškova za prijem u članstvo u UPIDIV, kao i pripreme izložbe kandidata predloženih za prijem i štampanje kataloga.

Iznos od 4.000 dinara uplatiti na žiro račun: korisnik: UPIDIV, Ilije Ognjanovića 3, Novi Sad, svrha uplate: za konkurs, na broj: 340 - 1822 - 90, Erste bank.
ČLAN 7

Umetnički savet je dužan da pregleda prispele radove kandidata i uz pomoć izvestioca utvrdi dali  su zadovoljeni svi uslovi konkursa i da podnese izveštaj Upravnom odboru o radovima i uslovima koje kandidat ispunjava. Pri pregledanju i vrednovanju radova kandidata za prijem u nove članove UPIDIV-a Umetnički savet je dužan da se rukovodi visokim profesionalnim kriterijumima i ovim pravilnikom.

ČLAN 8

Konačne predloge usvaja Upravni odbor i objavljuje u prostoru UPIDIV-a a pismeno se obaveštavaju svi kandidati o rezultatima konkursa. UPIDIV nije u obavezi da kandidatima daje obrazloženje odluke o prijemu.

ČLAN 9

Radovi predloženih kandidata za prijem u UPIDIV obavezno se izlažu na izložbi “NOVOPRIMLJENI ČLANOVI UPIDIV-a” u okviru redovne izlagačke delatnosti za tekuću godinu uz štampani katalog.

ČLAN 10

Nakon konačne odluke Upravnog odbora UPIDIV-a novoprimljeni članovi na svečanoj sednici Skupštine dobijaju Diplomu UPIDIV-a o prijemu i člansku kartu.

ČLAN 11

Članovi drugih reprezentativnih udruženja umetnika primenjenih umetnosti i dizajnera koji zbog promene mesta prebivališta ili iz drugih razloga žele da se učlane u UPIDIV imaju pravo da bez predhodnih uslova, na svoj zahtev Upravnom odboru, postanu članovi UPIDIV-a, uz potvrdu matičnog Udruženja da su sve obaveze izmirene.

ČLAN 12

Izmene i dopune Pravilnika donosi Upravni odbor na predlog Umetničkog saveta.

Pravilnik je usvojen na Skupštini održanoj 15.XII 1993. godine a izmene i dopune 
na sednici Upravnog odbora 15. januara 2011.god.
ČLAN 13

Kandidat je dužan da se u celosti striktno pridržava uslova navedenih u ovom pravilniku. Ukoliko to nije slučaj, UPIDIV nije u obavezi da  ravnopravno tretira kao kandidate koji ispunjavaju sve uslove. 

Član 14

Konkursni materijal se podiže lićno u UPIDIV-u ili se može poslati poštom kandidatima koji nisu u mogućnosti da dođu, nakon uplate troškova konkursa (priložiti dokaz o uplati). 

Član 15

Konkurs za prijem novih članova UPIDIV-a biće objavljen na web site: upidiv.org.rs
sa kompletnim Pravilnikom i propozicijama konkursa.
ČLAN 16  

Sekcije UPIDIV-a

1. Sekcija za arhitekturu i enterijer

2 Sekcija za foto dizajn

3 Sekcija za grafički dizajn, ilustraciju, strip i karikaturu
4 Sekcija za pejsažnu arhitekturu
5 Sekcija za industrijski dizajn

6 Sekcija za unikatnu keramiku

7 Sekcija za kostimografiju

8 Sekcija za konzervaciju i restauraciju

9 Sekcija za dekorativnu plastiku

10 Sekcija za primenjeno vajarstvo

11 Sekcija za dekorativno slikarstvo

12 Sekcija za savremeno odevanje

13 Sekcija za scenografiju

14 Sekcija za tapiseriju

15 Sekcija za dizajn tekstila

16 Sekcija za web dizajn

17 Sekcija za teoriju likovne – primenjene umetnosti i dizajna

18 Pridruženi članovi

19 Članovi po pozivu

20 Sekcija: "kandidat za redovnog člana"
* Pod rednim brojevima 18 i 19 isključivo se primaju članovi po pozivu.

ČLAN 17

HRONOLOGIJA:

Konkurs je otvoren od 16. januara do 20. februara  2012. godine. 

Od 16. – 30.01.2012. prijava na konkurs sa potrebnom dokumentacijom.
Od 06. – 20.02.2012. prijem radova i projekata.

Izvestilac – organizacioni sekretar UPIDIV-a.

Prispele radove prvo pregleda Umetnički savet uz pomoć izvestioca, nakon čega predlaže Upravnom odboru spisak kandidata predloženih za prijem u redovno članstvo UPIDIV-a. 

Upravni odbor usvaja u celosti predlog Umetničkog saveta ili ga usvaja sa izmenama.

Nakon toga se zakazuje svečana sednica Skupštine UPIDIV-a kada se ujedno i otvara izložba kandidata predloženih za prijem u UPIDIV i nakon glasanja na Skupštini, uručuju se diplome o prijemu i članske karte.

Kandidati koji nisu predloženi od strane Umetničkog saveta i Upravnog odbora mogu se žaliti isključivo pismenim putem (ne uključuje se fizičko prisustvo na Skupštini), obratiti Upravnom odboru koji će predložiti Skupštini konačan predlog a na Skupštini je da još jednom razmotri njihov prijem. 

Odluka Skupštine UPIDIV-a je konačna i neopoziva.

Orijentacioni rok za zakazivanje Skupštine je mesec dana od zatvaranja konkursa.

ČLAN 18

Svojeručnim potpisom potvrđujem na prijavi da sam u potpunosti informisan i saglasan-na sa uslovima za sticanje svojstva kandidata za prijem u redovno članstvo UPIDIV-a kao i da su predati radovi moji autorski radovi, pod moralnom i materijalnom odgovornošću. 

U slučaju da su predati radovi deo timskog rada precizno navesti svoj deo.

ČLAN 19

Kandidati koji nisu predloženi za prijem  dužni su da lično preuzmu svoje radove najkasnije sedam dana po dobijanju rezultata konkursa. 

Kandidati koji su predloženi za prijem su dužni lično da preuzmu svoje radove najkasnije sedam dana nakon završetka izložbe novoprimljenih članova.

Posle navedenih rokova UPIDIV ne snosi odgovornost za predate radove.

Sekcija za grafički dizajn

“Grafički dizajn je kreativna disciplina koja ima za cilj da jezikom određenih likovnih vrednosti ostvari komunikaciju sa korisnikom i da mu likovnim jezikom prenese informacije, poruke i ideje”. (M.S.)

Sekcija za grafički dizajn obuhvata:

      Dizajn vizuelnog grafičkog identiteta sadrži osnovno rešenje, knjigu vizuelnih standarda, razradu: znak, logotip, pismo, boje, proporcije, smanjenja, outlajn, , poslovni papiri, značke, etikete, nalepnice, pozivnice, redizajn, čestitke, negativ, 3D diplome, maskota, zahvalnice, prospekti, katalozi, kalendari, cenovnici, jelovnici, ambalaža, plakat, šau karton, ilustracije, prelom novina i časopisa, oglasi, vrednosni papiri, marke, novac, oprema knjige, tipografija, kaligrafija, heraldika, karikatura, animirani film, vizuelne komunikacije: oblikovanje vizuelnog sistema, baneri, bilbordi,TV spotovi – grafička rešenja, TV animirane reklame, TV špice, sistem vizuelne identifikacije u enterijeru i eksterijeru i sl.

Grafički dizajn: 

Može se podneti grafički dizajn realizovan u svim postojećim tehnikama uključujući i CAD (Computer Aided Design). Podnosi se deset radova od kojih je pet izvedeno a pet kao projekat. Ukoliko se konkuriše samo sa Knjigom vizuelnog standarda potrebno je tri realizovana projekta. 

Za kandidate koji nisu završili neku od stručnih škola ili fakulteta potrebno je priložiti pet studija u slobodoručnom crtanju minimalnog formata B2. 

U slučaju da je autorski rad kandidata deo timskog rada koji čini fazu ili celinu kompleksnog projekta potrebno je navesti ostale autore i precizno naznačiti svoj autorski deo celine.
Način prezentacije:

Kandidat koji konkuriše sa grafičkim dizajnom podnosi na uvid:

a) Pet realizovanih dela iz oblasti grafičkog dizajna. Ukoliko se radi o zaštitnom znaku ili logotipu, potrebna je kompletna razrada sa svim elementima koji se smatraju definicijom znaka ili logotipa. U ostalim slučajevima osim prezentacije na A4 ili A3 formatima prilaže se i izveden-odštampan rad.

b) Pet projekata iz oblasti grafičkog dizajna. (Isto kao pod a).

           Radovi se predaju izvedeni na A4 ili A3 formatima CB ili u koloru, obavezno kaširani na B2 formatu lepenke sa tankom nalepnicom u gornjem desnom uglu sa imenom, prezimenom, naznakom sekcije za koju se konkuriše i rednim brojem priloga 

(Font: Arial 16 p). Svi prilozi treba da su u zajedničkoj mapi takođe sa nalepnicom i podacima.

Ilustracija:

“Ilustracija je disciplina likovnih umetnosti koja ima za cilj da slikom realizuje umetničko delo: a) da slika bude isključivi nosilac autorskog dela; b) da slika bude dominantna, propraćena odgovarajućim tekstom i c) da slika bude podređeni i propratni element autorskog teksta. Ilustracija može da bude realizovana svim postojećim tehnikama stvaranja. Na primer: slika, crtež, grafika, tempera, akvarel, fotografska, digitalna slika ili grafika... U okvirima traženja najpogodnijeg tumačenja teksta i likovnog kvaliteta, ilustrator proširuje značenje ideje stvarajući novo delo”. (M.S.)

Mogu se podneti ilustracije realizovane u svim postojećim tehnikama uključujući i CAD (Computer Aided design). 

Način prezentacije:

Kandidat koji konkuriše sa ilustracijama podnosi na uvid: 

a) deset realizovanih – izvedenih radova ili tri tematske celine (ilustracije u knjigama ili časopisima), 

b) Realizovane, izvedene knjige – časopise u kojima su ilustracije objavljene.

c) 10 ilustracija u formi projekta (nerealizovane).

           Potrebno je pet izvedenih radova i pet projekata. Radovi se predaju na A4 ili A3 formatima CB ili u koloru, obavezno kaširani na B2 formatu lepenke sa tankom nalepnicom u gornjem desnom uglu sa imenom i prezimenom, naznakom sekcije za koju se konkuriše i rednim brojem priloga (Font: Arial 16 p.). Svi prilozi treba da su u zajedničkoj mapi takođe sa nalepnicom sa istim podacima.

            Za kandidate koji nisu završili neku od stručnih škola ili fakulteta potrebno je priložiti pet studija u slobodoručnom crtanju minimalnog formata B2.            

            U slučaju da je ilustracija delo timskog rada, tačno navesti ostale autore i svoj autorski deo celine.

 Vizuelne komunikacije:

“Pojam vizuelne grafičke komunikacije se odnosi na sav vizuelni znakovni svet kojim se svakodnevno saopštavaju i primaju poruke i preko kojeg se odvija međuljudsko sporazumevanje na različitim nivoima i još različitijim oblicima, zavisno brojnostina njegovih ciljeva i namene. Pojam vizuelne komunikacije uključuje vrlo široka područja – od proizvoda grafičkog dizajna, malih serija do masovnih vizuelnih serija, od primeraka ograničene upotrebnosti namenjenih uskim društvenim grupama do vizuelnog dizajna javnog karaktera”. (M.S.)

Mogu se podneti radovi u svim tehnikama uključujući i CAD (Computer Aided Design). Po mogućnosti uraditi prezentaciju na CD ROM-u, npr. u Power Point programu, - nije obavezno!

Način prezentacije: 

Kandidat koji konkuriše u sekciju za grafički dizajn – vizuelne komunikacije, podnosi        

na uvid:

a) Pet realizovanih radova u bilo kojoj tehnici, (u slučaju da se radi o bilo kojoj vrsti animacije, osim na papiru autor mora obezbediti mogućnost da komisija pregleda rad, misli se na video rekorder sa TV prijemnikom ili ako je na CD ROM-u obezbediti CD ROM i adekvatni program i sl.).

b) Pet projekata u bilo kojoj tehnici (isto kao pod A).

Radovi se predaju izvedeni na A4 ili A3 formatima CB ili u koloru, obavezno kaširani na B2 formatu lepenke sa tankom nalepnicom u gornjem desnom uglu sa imenom i prezimenom, naznakom sekcije za koju se konkuriše i rednim brojem priloga (Font: Arial 16 p.). Svi prilozi treba da su u zajedničkoj mapi takođesa nalepnicom sa podacima.

Za kandidate koji nisu završili neku od stručnih škola ili fakulteta potrebno je priloziti pet studija u slobodoručnom crtanju minimalnog formata B2.

U slučaju da je u pitanju timski rad navesti tačno deo svoje autorske celine kao i ostale autore.

Sekcija za  keramiku

Unikatna keramika je specifična likovna disciplina koja obuhvata oblikovanje umetničkih predmeta u najširem smislu reči, od gline, sa ili bez glazure u raznim tehnikama obrade, ručno ili na točku, pomoću kalupa...

(M.S.)

Sekcija obuhvata tri osnovne oblasti:

1. Unikatnu keramiku (keramo skulptura, zidne dekoracije - panoi, javne skulpture i spomenici u enterijeru i eksterijeru, upotrebna unikatna keramika, sitna unikatna keramo plastika).

2. Posudnu keramiku (keramika isključivo vrtena na grnčarskom kolu).

3. Keramički dizajn (posudni setovi, keramička ambalaža, sanitarna keramika, industrijska keramika).

1. kandidati za prijem u članstvo koji imaju odgovarajuću visoku školsku spremu primenjene umetnosti i dizajna imaju pravo da konkurišu odmah po završetku školovanja i da prilože radove iz sve tri navedene oblasti bez obaveznih skica i selekcije odgovarajuće oblasti tako da podnose 10 radova izvedenih u materijalu.

2. Kandidati koji imaju višu i srednju stručnu spremu iz oblasti primenjenih umetnosti i dizajna imaju pravo da konkurišu sa dokazom  o tgodišnjoj umetničkoj aktivnosti  i sa tri žirirane izložbe. Kandidati iz ove grupe treba da prilože minimum pet projekata tj. skica izvedenih i pet neizvedenih u keramici i minimum deset izvedenih radova u keramici.

3. Kandidati koji nemaju odgovarajuću stručnu spremu iz oblasti primenjenih umetnosti mogu da konkurišu sa dokazom o trogodišnjoj umetničkoj aktivnosti i sa tri žirirane izložbe i pet slobodoručnih studija. 

Kandidati iz ove grupe treba da prilože deset projekata tj. skica izvedenih radova u keramici sa realizovanim radovima.

Način prezentacije:

Projekti i skice treba da su kaširani na B-2 formatu na lepenci gde u gornjem desnom uglu treba staviti tanku nalepnicu sa imenom i sekcijom za koju se konkuriše i rednim brojem priloga (font Arial 16 p). Svi prilozi treba da su u zajedničkoj mapi sa imenom i nazivom sekcije.

Keramički elementi treba da su propisno – bezbedno upakovani u kutije ili sanduke sa sunđerom, a sa spoljnje strane treba nalepiti nalepnicu sa imenom i sekcijom i rednim brojem priloga.

Sekcija za tapiseriju

Tapiserija je specifična likovna disciplina primenjene umetnosti sa jednom od najdužih tradicija. Kroz istoriju je vremenom od čisto dekorativnog obeležja poprimila specifična savremenu likovnu simboliku i unekoliko se odmakla od utilitarne funkcije postajući samostalno umetničko delo. Tradicija tkanja na razboju se vremenom nadopunjavala novim iskoracima u kombinaciju sa drugim tehnologijama.

(A.P.)

Podnosi se najmanje pet projekata tapiserije minimalnog formata 70 x 50 cm i jedan izveden rad veličine ~1m2 (može i detalj), ili dva manja rada u toj kvadraturi. Ako je rad bitno veći od 1m2 dovoljno je priložiti kolor fotografije minimalnog formata A-4 iskaširane na B-2 format, a u gornjem desnom uglu staviti nalepnicu sa imenom autora i sekcije. 

Ovi uslovi se odnose na autorsku  tapiseriju.

Za kandidate koji nisu završili neku od stručnih škola ili Akademija potrebno je priložiti pet studija u slobodoručnom crtanju minimalnog formata B-2.

U slučaju da je priloženi rad deo timskog rada, potrebno je decidirano navesti svoj autorski doprinos.

Način prezentacije:

Sve dvodimenzionalne priloge predati kaširano na lepenku formata B-2, gde u gornjem desnom uglu treba staviti ime autora, sekciju i redni broj priloga (Arial 16p). Priloge staviti u zajedničku fasciklu sa nalepnicom sa imenom i nazivom sekcije za koju se konkuriše.

Sekcija za dizajn tekstila

Dizajn tekstila obuhvata široko područje oblikovanja od dekorativnih tkanina do dizajniranja tekstila za nodevne predmete, dizajn enterijera, stvaranje originalno oblikovanih predmeta, autorskih serija i detalja. 

Način prezentacije:

Za kandidate koji nisu završili neku od stručnih škola ili fakulteta potrebno je priložiti pet studija u slobodoručnom crtanju minimalnog formata B-2.

U slučaju da je predati rad deo timskog rada koji čini fazu ili celinu kompleksnog projekta potrebno je navesti svoj autorski deo celine. 

Potrebno je priložiti radove za sledeće dve grupe, pojedinačno ili za obe:

a) Dekorativni tekstil

Pet projekata kaširanih na formatu 70 x 50 cm,

Pet izvedenih radova po 3 m kupon ili komadno, ne manje od dva m2.

b) Odevni tekstil

Pet projekata kaširano na 70 x 50 cm.

Pet izvedenih radova po 3m kupon (ne može se konkurisati odevnim tekstilom koji predstavlja modni detalj).

Projekti se predaju kaširani na B-2 lepenci, a u gornjem desnom uglu staviti nalepnicu sa svojim imenom, sekcijom za koju se konkuriše i rednim brojem priloga.

Sekcija za savremeno odevanje
“Savremeno odevanje” ili kako se popularnije kaže modni dizajn, sve je prisutniji u svetu gde se izborio za visoko mesto obuhvatajući široko područje odevanja pri tom stvarajući originalno oblikovane predmete, autorske serije, detalja radne odeće i dizajna konfekcije.

Način prezentacije:

Za kandidate koji nisu završili neku od stručnih čkola ili Akademija potrebno je priložiti pet studija u slobodoručnom crtanju minimalnog formata B-2.

U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

Potrebno je priložiti radove za:

        Pet  projekata najmanjeg formata 5o x 7o cm

           Pet izvedenih radova koji ćine odevnu celinu ili deset izvedenih radova ako se                 

           konkuriše modnim detaljem.

Projekti se predaju kaširani na B-2 formatu lepenke, a u gornjem desnom uglu staviti nalepnicu sa svojim imenom, sekcijom za koju se konkuriše i rednim brojem priloga.

Sekcija za kostimografiju

Kostimografija je likovna disciplina primenjene umetnosti koja ima za cilj da likovno oblikuje deo scenskog prostora koji čini kostim, i pri tom oblikom, bojom i karakterom sugerišući određena raspoloženja, kako bi se predstavili ambijent, događaj, pojava ili stanje u predstavi ili nekom drugom dešavanju, odnosno proširilo značenje predstave. 

Poseban aspekt kostimografije je proučavanje razvoja i oblikovanja istorijskog kostima.

             Način prezentacije:

             Za kandidate koji nisu završili neku od stručnih škola ili Akademija potrebno je priložiti pet studija u slobodoručnom crtanju minimalnog formata B-2.

             U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

             Potrebno je priložiti radove za:

             Pet projekata najmanjeg formata 7o x 5o cm.

             Pet izvedenih radova od kojih svaki čini odevnu celinu lika na sceni..(zbog veličine kostima dozvoljeno je priložiti jedan originalni kostim, a ostala četiri prikazati pomoću kolor fotografija A-3 formata).

Projekti i kolor fotografije izvedenih kostima obavezno predati kaširane na B-2 formatima lepenke, a u gornjem desnom uglu zalepiti nalepnicu sa imenom, sekcijom i rednim brojem priloga.

Sekcija za primenjeno vajarstvo

Primenjeno vajarstvo je specifična disciplina primenjenih umetnosti koja obuhvata medij vajarstva i skulpture u najširem mogućem smislu te reči, od monumentalne skulpture do sitne plastike, medaljerstva, oblikovanja nakita itd.

              Način prezentacije:

             Za kandidate koji su završili neku od stručnih čkola ili Akademija potrebno je priložiti pet studija u slobodoručnom crtanju minimalnog formata B-2.

              U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

              Potrebno je priložiti radove za:

          medalje, novac, portrete, reljefe, skulpture, fontane, spomenična obelezja, likovno -

              plastična rešenja u arhitekturi ili slobodnom prostoru i.t.d./

              Pet projekata prezentovano na formatu 50 x 70 cm.

              Pet izvedenih radova u materijalu.

Projekte u obliku skica ili fotogtrafija predati kaširano na lepenci B-2 formata a u gornjem desnom uglu staviti nalepnicu sa imenom, sekcijom i rednim brojem priloga (Arial 16p).

Izvedene radove doneti propisno upakovane, a ako su pogodni za prezentaciju na panou, treba koristiti B-2 format i takođe staviti u gorni desni ugao nalepnicu sa imenom, sekcijom i rednim brojem priloga.

Sekcija za dekorativnu plastiku

Dekorativna plastika spada u grupu primenjenih umetnosti i dizajna koja je prisutna svuda oko nas u svakom prostoru a imaju naglašen utilitarni i dekorativni karakter kroz sintezu tradicionalnog pristupa kroz istoriju do novih slobodnih formi koje potpomognute preciznom savremenom tehnologijom koegzistiraju sa čisto likovnim.

              Način prezentacije:
             Nakit, amblem, značka, maskota, suvenir, pehar, prostorni reklamni  i obaveštajni 

sistemi, simboli, znaci, natpisi, trofeji i.t.d. su najčešći pojavni oblici artefakata iz ove sekcije.

              Kandidati koji nisu završili neku od stručnih škola ili Akademiju potrebno je da prilože pet studija u slobodoručnom crtanju minimalnog formata B-2.

              U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

              Potrebno je priložiti radove za:

              Pet  projekata navedenih iz oblasti prezentovano na formatu 70 x50 cm.

              Pet realizovanih radova.          

Projekti treba da su kaširani na lepenkama B-2 formata, a u gornjem desnom uglu treba zalepiti nalepnicu sa imenom, sekcijom i rednim brojem priloga (Arial 16p), i sve priloge staviti u zbirnu zajedničku fasciklu sa nalepnicom sa imenom i sekcijom.  

Sekcija za dekorativno slikarstvo

Dekorativno slikarstvo je likovna disciplina primenjenih umetnosti koja obuhvata likovna dela koja imaju utilitarni i dekorativni karakter, nastala potrebom oblikovanja prostora (enterijera i eksterijera) u cilju ostvarivanja sinteze umetnosti. To su zidne slike u raznim tehnikama, freske, tempere, ulja, kazeina, zgrafito, kolaž...U praksi to su: Dekorativni panoi,

prostorne dekoracije, mozaik, intarzija, freske, vitraži...

(M.S.)

                Način prezentacije:

               Za kandidate koji nisu završili neku od stručnih škola ili Akademija potrebno je priložiti pet studija u slobodoručnom crtanju minimalnog formata B-2 .
               U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

                Pored toga, potrebno je priložiti:
                Pet projekata.

                Pet izvedenih radova u bilo kojoj tehnici. Ukoliko su radovi većeg formata ili su ugrađeni tj. deo postojeće celine u nekom objektu – nekternini, radovi se mogu predstaviti kvalitetnim kolor fotografijama minimalnog formata A-4, s tim da jedna od tih fotografija treba da prikaže detalj u razmeri 1:1.

                Projekte i fotografije predati iskaširane na lepenci B-2 formata gde je u gornjem desnom uglu nalepnica sa imenom, sekcijom i rednim brojem priloga. Trodimenzionalni predmeti takođe treba da imaju nalepnicu sa podacima, kao i da su propisno i bezbedno upakovani. 

Sekcija za arhitekturu i enterijer

Arhitektura je stvaralačka aktivnost koja ima za cilj da oblikovanjem unutrašnjih (enterijera) i prostornih (eksterijera) celina odredi nove prostorno-estetske kvalitete. 

Traganje za humanijim rešenjima prostorno – estetskih kvaliteta postiže se razlikošću tematike, ergonomskim i antropometrijskim pristupom u uobličavanju radnih i životnih prostora i makro celina.

(M.S.) 

            Za kandidate koji nisu završili neku od stručnih škola, Akademija ili fakulteta potrebno je priložiti pet studija u slobodorušnom crtanju minimalnog formata B-2.

             U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

              Arhitektura unutrašnjeg prostora  - dizajn enterijera:

              /uređenje i oblikovanje unutrašnjeg prostora sa opremom u objektu - stambenim,

              školskim, bolničkim, zanatskim i trgovinskim, turističkim i ugostiteljskim, za zabavu i             i razonodu, industrijskim, poslovnim, izložbenim prostorima privremenog ili stalnog 

              karaktera, sajmova, paviljona, štandova, postavka izložbi i slično.

               - uredjenje unutrašnjeg prostora

               - projektovanje nameštaja

               - restauracija i rekonstrukcija enterijera

               - manifestaciona arhitektura u enterijeru i eksterijeru

                Prostorno oblikovanje:

               - urbanističko-arhitektonski koncepti

               - uredjenje slobodnih prostora u okviru urbanističko-arhitektonskih rešenja

               - pejsažna koncepcija i hortikultura

               - urbani dizajn stalnog i privremenog karaktera

               - rekonstrukcija i restauracija urbano-istorijskih ambijenata

               - memorijalna arhitektura

               - vizuelne komunikacije u urbano-arhitektonskom prostoru i slično.  

Način prezentacije i broj radova:

Predaje se pet projekata (realizovanih).

Pet nerealizovanih projekata – dakle, kao “projekti”.

Svaki rad mora biti prezentovan na profesionalnom nivou i treba da sadrži sledeće karakteristične  priloge: osnove, preseke, izglede i detalje, perspektivne prikaze ili fotografije 18 x 24 cm i veće.

Prilozi iz enterijera obavezno moraju imati ton kartu upotrebljenih mateijala.

Sve dvodimenzionalne priloge treba kaširati na lepenci formata B-2. 

Svaki prilog treba označiti nalepnicom u gornjem desnom uglu sa imenom, sekcijom, i rednim brojem priloga (Arial 16p).

Sekcija za konzervaciju i restauraciju

Konzervacija i restauracija su stvaralačke aktivnosti koje imaju za cilj da zaštite umetničke predmete, istorijskim vrednostima povrate pređašnji sjaj stručnim i umetničkim delovanjem a restauratori i konzervatori mogu stvarati i kopije dela koja pripadaju kulturno-umetničkom nasleđu (kopije fresaka, ikona, plastične dekoracije, reljefi...).

              Način prezentacije:

             Potrebna odgovarajuća visoka stručna sprema (Akademija). U slučaju da kandidat nema predviđeno obrazovanje potrebno je dokazati rad u nekoj od umetničkih radionica sa preporukom. Takođe je potrebno priiložiti pet studija u slobodoručnom crtanju minimalnog formata B-2.

             U slučaju da je predati rad proizvod timskog rada koji čini fazu ili celinu kompleksnog projekta, potrebno je navesti svoj autorski deo celine.

             Radno iskustvo na poslovima konzervacije - restauracije od minimum 3 godine.

             Potrebno je priložiti sledeće radove:

             Prikaz 10 radova uz dokumentaciju sa procesom rada  (tehničkim i hemijskim).

Obavezno priložiti konzervatorski dnevnik i foto dokumentacija.

Dvodimenzionalni prilozi moraju biti kaširani na lepenci B-2 formata a u gornjem desnom uglu staviti nalepnicu sa imenom, sekcijom i rednim brojem priloga. Svi prilozi moraju imati zajedničku mapu sa nalepnicom sa imenom i sekcijom.

Sekcija za foto dizajn

Dizajn fotografije je specifična umetnička disciplina koja obuhvata područje medija fotografije u najširem smislu te reči. Fotografijom, odnosno umetničkom fotografijom  se smatra delo koje ima obeležja originalnog stvaralaštva uz uslovljen tehnički kvalitet a koje je izvedeno po autorovom snimku i od strane autora. Pri tom fotografiju tehnički definiše osim CB fotografije, kolor fotografije, sve vrste dijapozitiva, u poslednje vreme razvojem informatike i tehnologije sve prisutnija “Numerička fotografija”.

Način prezentacije:

U slučaju da je predati rad proizvod timskog rada koji čini fazu ili celinu kompleksnog projekta potrebno je precizno navesti svoj autorski deo celine.

      Podnose se sledeći radovi:
1. Utilitarna fotografija

 Tri realizovana rada iz oblasti foto dizajna /publikovana/.
 Tri projekta  iz oblasti foto dizajna /propagnadne ili rekalmne fotografije/

2.  Kreativna fotografija

 5 – 10 radova klasičnih foto žanrova /pejsaž, portret, akt itd./

Ukoliko kandidat  dostavlja  digitalno obradjene fotografije, potrebno je i to i posebno napomenuti  

3.    Kolekcija fotografija po slobodnom izboru gde autor predstavlja svoj estetski i likovni  

stav (1 do 2 kolekcije)

Grupe fotografija moraju biti razdvojene i kaširane na lepenku formata B-2 a u gornjem desnom uglu staviti nalepnicu sa imenom, sekcijom i rednim brojem priloga, a svi prilozi u zbirnu mapu sa nalepnicom sa imenom i sekcijom.

Fotografije treba da su u formatu 20 x 30 cm do 50 x 60 cm.

Dokumentaciju o samostalnim i grupnim izložbama priložiti u sklopu CV-a.

Sekcija za pejsažnu arhitekturu
 Pejsažna arhitektura spada u onaj deo primenjene umetnosti koji nas svakodnevno okružuje, odnoseći se na sav vizuelni svet u enterijeru i eksterijeru saopštavajući vizuelne poruke preko specifične vrste dizajna, čineći da se odvija vizuelna komunikacija na različitim nivoima različitim bojama i oblicima.

             Način prezentacije:

             Potrebna je visoka školska sprema Poljoprivredni fakultet , smer hortikulture ili Šumarski fakultet - pejzažna arhitektura ili neka od umetničkih ili dizajnerskih škola ili Akademija. Za kandidate koji nemaju navedeno obrazovanje potreban je dokaz o minimum trogodišnjoj aktivnosti u ovoj oblasti sa iscrpnom radnom biografijom kao i pet studija u slobodoručnom crtanju minimalnog formata B-2.

            U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

             Potrebno je priložiti:

             Osim CV-a, pet izvedenih radova (ukoliko su većeg formata ili su deo pejzaža ili      druge celine dovoljno je priložiti kvalitetne kolor fotografije minimalnog formata A-4).

             Pet projekata (nerealizovanih radova) 

             Svi dvodimenzionalni prilozi moraju biti kaširani na lepenci B-2 formata a u gornjem desnom uglu staviti nalepnicu sa imenom, sekcijom i rednim brojem priloga. Svi prilozi se prilažu u zbirnoj mapi sa nalepnicom sa imenom i sekcijom.

Sekcija za teoriju likovne – primenjene

umetnosti i dizajna

Sekcija za teoriju je najscecifičnija od svih u Udruženju jer se uslovno rečeno ne bavi produkt dizajnom kao sve ostale, nego je okrenuta objašnjavanju primenjenih umetnosti i dizajna kroz više pojavnih oblika: autorski leksikoni, studije, teoretske studije novih prodora ili analitičko objašnjavanje stanja ranijih studija razvoja, stručna teoretska istraživanja, realizacija autorskih odziva za otkupe, izložbe, žiriranja itd.

(M.S.)

             Način prezentacije:

         U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.         

          Afirmisani likovni kritičar koji se bavi teorijom i kritikom primenjenih umetnosti i dizajna.

          Potrebno je priložiti sledeće radove:

CV. 

10 publikovanih radova, poželjno iz oblasti primenjenih umetnosti i dizajna.

a) Prikazi, recenzije, kritike, esej, rasprava, polemika, ekspertiza.

b) Predgovori kataloga za samostalne, autorske, monografske, retrospektivne ili grupne     

    izložbe.

c)  Sudelovanje u umetničkom žiriju, otvaranje izložbi, tribine, skupovi, kongresi, 

     izložbe itd.

d) Naučni rad (istraživački projekti, referati, tematske publikacije itd.).

e)Autorske izložbe, stručni projekti, učešće na kongresima, seminarima itd.

Sve radove predati u zbirnoj kutiji za nalepnicom sa imenom i sekcijom za koju se konkuriše.

Sekcija za scenografiju

Scenografija je likovna disciplina primenjenih umetnosti koja ima za cilj da likovno oblikuje i prostorno definiše scenski prostor i sve ono što se u njemu dešava. Oblikom, crtežom i bojom se stvaraju razna potrebna raspoloženja i situacije, kako bi se predstavili ambijent, dogadjaj, pojava ili stanje u predstavi, odnosno proširili značenje predstave.

           Način prezentacije:

        Za kandidate koji nisu završili neku od stručnih škola fakulteta ili Akademija potrebno je priložiti pet studija u slobodoručnom crtanju minimalnog formata B-2.

           U slučaju da je predati rad proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

            Potrebno je priložiti:

            CV

            Tri izvedene scenografije (prezentovati kolor fotografijama minimalnog formata A-4)

            Pet projekata (nerealizovanih radova) na B-2 formatu.

            Projekti i kolor fotografije treba da su kaširani na lepenke B-2 formata a u gornjem desnom uglu staviti nalepnicu sa imenom, sekcijom i rednim brojem priloga (Arial 16p), svi prilozi treba da su u zbirnoj mapi sa nalepnicom sa imenom i sekcijom. 

Sekcija za web dizajn

Web dizajn se kao oblast kreativnog rada ne može u potpunosti podvesti u oblast grafičkog dizajna jer obuhvata nove momente kao što su poznavanje zakonitosti ovog novog prostora vizuelne komunikacije, programiranja i web tehnologije, njegove interaktivne prirode, tehničkih zakonitiosti i zahteva: nove logike vizuelnih jezika, drugačije upotrebe slika, teksta, zvuka i animacije. Sve ovo web dizajn čini specifičnom multimedijalnom, i interaktivnom formom izražavanja.

             Način prezentacije:

            Potrebna je neka od stručnih škola, fakulteta ili Akademija.           

            U slučaju da su predati radovi proizvod timskog rada koji čini fazu ili celinu kompleksnog projekta potrebno je navesti svoj autorski deo celine.

            Potrebno je priložiti sledeće:

           CV

Podneti najmanje pet izvedenih web sajtova na CD-ROM-u, a realizovanih na Internetu i sa njihovim URL adresama. Uz ove radove kao dopuna mogu se prezentovati i projekti urađeni u formi CD ROM-a.  

Za svaki sajt prateća dokumentacija podrazumeva najmanje 4 stranice  štampane na formatu A-4 (print screen),  kao i pismeno obrazloženje postupka rada i korišćenih programa.

           Screen printovi na A-4 formatima moraju biti iskaširani na lepenci B-2 formata  a u gornjem desnom uglu staviti nalepnicu sa imenom i nazivom sekcije kao i rednim brojem priloga. Svi prilozi moraju biti u zbirnoj mapi sa nalepnicom sa imenom i nazivom sekcije za koju se konkuriše.

Sekcija za industrijski dizajn
Industrijski dizajn je stvaralačka aktivnosti čiji je cilj da odredi formativne kvalitete industrijski proizvedenih predmeta koji uključuju ni oblik, ali se prvenstveno odnose na strukturalne i funkcionalne elemente koji jedan sistem pretvaraju u koherentnu selinu sa tanovišta proizvođača i korisnika. Industrijski dizajn obuhvata sve aspekte ljudske okoline koji su uslovljeni industrijskom proizvodnjom (definicija ICSID-a). Za razliku od navedenog, unikatni dizajn je okrenut najčešće komadu ili maloj seriji i uglavnom nosi više ličnog i autorskog jer nije uslovljen brojnim zahtevima tehnologije i tržišta.

           Način prezentacije:

           Završena odgovarajuća stručna visoka ili srednja škola ili Akademija. Kandidati koji nisu završili neku od navedenih škola podnose pet studija u slobodoručnom crtanju minimalnog formata B-2.

            U slušaju da je predati rad proizvod timskog rada koji čini fazu ili celinu kompleksnog projekta, potrebno je navesti svoj autorski deo celine.

            Potrebno je priložiti sledeće:

            CV

            Pet projekata (nerealizovanih radova)

            Tri realizovana rada iz oblasti industrijskog ili  unikatnog  dizajna.

             Radove predati oskaširane na lepenci B-2 formata a u gornjem desnom uglu staviti nalepnicu sa imenom, sekcijom i rednim brojem priloga. Svi prilozi treba da su u mapi sa nalepnicom sa imenom i sekcijom.

Sekcija za pridružene članove

––––––––––––––––––––––––

– Isključivo po pozivu za pravna i fizička lica.

Savet UPIDIV–a

––––––––––––––––––––––––

– Isključivo po pozivu za pravna i fizička lica. 

Sekcija "Kandidati za redovnog člana"

––––––––––––––––––––––––

Konkursni troškovi iznose 1.000,00 dinara. Prijave za konkurs mogu podneti studenti Akademije umetnosti i učenici III i IV godine umetničkih srednjih škola.

Svojstvo kandidata može da traje za vreme školovanja ili najduže do 26. godina života kandidata. Nakon ispunjavanja profesionalno – umetničkih uslova kandidat postaje redovan član UPIDIV–a.

Kandidati  su u obavezi da kao sastavni deo dokumentacije podnesu:

1. Biografiju (CV)

2. Preporuku akademske/fakultetske ustanove ili škole koju pohađaju odnosno profesora ili

    mentora/kompetentne stručne osobe.

3. minimum 5 projekata/školskih radova. Ukoliko  kandidat ima realizovane radove može da

    podnese i njih.

UPIDIV

Udruženje likovnih umetnika primenjenih umetnosti i dizajnera Vojvodine

2012. P r i j a v n i   l i s t

kandidata za prijem u redovno članstvo

Ime (ime oca) i prezime

Datum i mesto rođenja

Državljanstvo

Adresa stalnog mesta prebivališta

Broj LK, godina izdavanja i mesto

Telefon u stanu                     na poslu / u ateljeu                                           fax

Mobilni telefon

e-mail                                                            web sajt

Matični broj

Članstvo u srodnim udruženjima

Svojim potpisom potvrđujem da sam potpuno i detaljno informisan-na o svim uslovima u Pravilniku za prijem novih članova UPIDIV-a i potvrdjujem da su radovi koje sam predao-la, pod moralnom i materijalnom odgovornošću moji autorski radovi i da niko drugi ne polaze autorska prava na njih.

u Novom Sadu .................................. 2012 godine                    Kandidat: svojeručni potpis

                                                                                                     ------------------------------------

2012. Specifikacija radova/Realizovani :
1)      

2)

3)

4)

5)

                                              Projekti :

1)

2)

3)

4)

5)

                                                                                                    Primio:

u Novom Sadu.........................................2012. godine

